Պեդրի (ֆուտբոլիստ)

| տարի = 2019—2020
| խաղ = 36
| գոլ = 4
| տարի2 = 2020—
| խաղ2 = 39
| ակումբ2 =  Բարսելոնա
| գոլ2 = 3
}}

**Պեդրո Գոնսալես Լոպես** (, ), հայտնի է որպես **Պեդրի** (), իսպանացի ֆուտբոլիստ, խաղում է հարձակվողական կիսապաշտպանի դիրքում, հանդես է գալիս Բարսելոնայի և Իսպանիայի հավաքականի կազմում։ Եվրո 2020-ի բրոնզե մեդալակիր, ինչպես նաև ճանաչվել է նույն առաջնության լավագույն երիտասարդ ֆուտբոլիստ։ Տոկիո 2020 թվականի Օլիմպիական խաղերի արծաթե մեդալակիր։ 18 տարեկան հասակում ընդգրկվել է Ոսկե գնդակի 2021 թվականի մրցանակաբաշխության 30 հավակնորդների ցանկում։ Համարվում է իր սերնդի ամենատաղանդավոր խաղացողներից մեկը։2024 Ուեֆա Եվրոպայի չեմպիոն է դարձել

## Ակումբային կարիերա
### Կարիերայի սկիզբ և առաջին պրոֆեսիոնալ պայմանագիր
Պեդրին ծնունդով Տեգեստեից է, Կանարյան կղզիներից։ Հանդես է եկել «Տեգեստեյի» և «Խուվենտուդ Լագունայի» երիտասարդական ակումբների կազմում, իսկ 2018 թվականին դարձավ «Լաս-Պալմասի» ակադամիայի սան։ 2019 թվականի հուլիսին 16-ամյա Պեդրին կնքեց իր առաջին պրոֆեսիոնալ պայմանագիրը «Լաս-Պալմասի» հետ։

### «Լաս-Պալմաս»
2019 թվականի օգոստոսի 18-ին Պեդրին իր դեբյուտը նշեց «Լաս-Պալմասի» կազմում Սեգունդայի շրջանակներում «Ուեսկայի» դեմ հանդիպման ժամանակ։ 2019 թվականի սեպտեմբերի 19-ին Սպոևտինգի դեմ հանդիպման ժամանակ 16 տաերկան հասակում խփեց իր անդրանիկ գնդակը, դառնալով «Լաս-Պալմասի» պատմության ամենաերիտասարդ գոլի հեղինակը։

### «Բարսելոնա»
2019 թվականի սեպտեմբերի 2-ին «Բարսելոնան» հայտարարեց «Լաս-Պալմասից» 5 մլն․ եվրոյի դիմաց Պեդրիին ձեռք բերելու մասին։ Ֆուտբոլիստը ակումբի հետ կնքեց երկամյա պայմանագիր։ 2020 թվականի սեպտեմբերի 27-ին իսպանական Պրիմերայի շրջանակներում կայացած Վիլյառեալի դեմ հանդիպման ժամանակ Պեդրին՝ Ֆիլիպե Կոուտինյոյի փոխարեն խաղադաշտ դուրս գալով իր դեբյուտը նշեց «Բարսելոնայի» կազմում։ 2020 թվականի հոկտեմբերի 20-ին Չեմպիոնների լիգայի խմբային փուլի շրջանակներում կայացած «Ֆերենցվարոշի» դեմ խաղում Պեդրին խփեց իր դեբյուտային գոլը «Բարսելոնայի» կազմում։

## Միջազգային կարիերա
Հանդես է եկել Իսպանիայի Մ-17, Մ-18, Մ-19 և Մ-21 տարիայինների հավաքականների կազմում։

2021 թվականի մարտի 15-ին առաջին անգամ հրավիրվեց գլխավոր հավաքական (վերջինիս գլխավոր մարզիչ՝ Լուիս Էնրիկեյի հրավերով) 2022 թվականի Աշխարհի առաջնության ընտրական մրցաշարի շրջանակներում Հունաստանի, Վրաստանի և Կոսովոյի հավաքականների դեմ կայանալիք հանդիպումների համար։ Մասնակցեց բոլոր երեք հանդիպումներին, դեբյուտը նշեց 2021 թվականի մարտի 25-ին կայացած Հունաստանի հավաքականի դեմ հանիպմանը, Դանի Օլմոյի փոխարեն խաղադաշտ դուրս գալով։ 2021 թվականի մարտի 28-ին Վրաստանի դեմ խաղում ընդգրկվել էր մեկնարկային կազմում։

Եվրո 2020-ի ժամանակ դարձավ մեկնարկային կազմի խաղացող և իր հավաքականի հետ հասավ մինչև կիսաեզրափակիչ։ Պեդրին ցույց տվեց հիանալի խաղ և ճանաչվեց մրցաշարի լավագույն երիտասարդ խաղացող, որից հետո նրան սկսեցին համեմատել «Բարսելոնայի» լեգենդ Անդրես Ինիեստայի հետ։

Եվրո 2020-ից հետո Պեդրիին հրավիրեցին Իսպանիայի հավաքականի օլիմպիական կազմ։ Իր հավաքականի հետ հասավ մինչև եզրափակիչ, որի ժամանակ զիջեցին Բրազիլիային։

## Վիճակագրություն

## Նվաճումներ
### Ակումբային նվաճումներ
; «Բարսելոնա»
* Իսպանիայի գավաթակիր։ 2020/21

### Անհատական նվաճումներ
* Եվրո 2020-ի լավագույն երիտասարարդ խաղացող
* Ընդգրկվել է Եվրո 2020-ի խորհրդանշական հավաքականում
*Golden Boy-ի մրցանակակիր․ 2021

## Ծանոթագրություններ

## Արտաքին հղումներ
* Ֆուտբոլիստի պրոֆիլը«Բարսելոնայի» պաշտոնական կայքում

Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:Բարսելոնայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լաս Պալմասի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ֆուտբոլի Եվրոպայի չեմպիոններ
Կատեգորիա:Իսպանացի օլիմպիական մեդալակիրներ
Կատեգորիա:Իսպանացի օլիմպիական մարզիկներ